آوقوستون 30-دا میللی ساوونما ناظیری حولوصی آکار تورکیه-ده سفرده اولان بعضی ناظیر و ناظیر معاوین لری ایله گؤروشوب.
حولوصی آکار اؤزونون دعوتی ایله تورکیه-یه گلن آذربایجانین ساوونما ناظیری ژنرال ذاکیر حسنوو، قوزیی قیبریس تورک جمهوریتی‌نین خاریجی ایشلر ناظیری تاحسین ارطغرول اوغلو، قازاخیستان ساوونما ناظیری‌نین معاوینی ژنرال سلطان کمال الدینوو، قیرغیزیستانین ساوونما ناظیری آکای بیگ ابراوو و اؤزبکیستان ساوونما ناظیرینین معاوینی حمدان قارشی یئو ایله میللی ساوونما اونیورسیته‌سی‌نین حربی آکادمی سینده کئچیریلن گؤروشده بیر آرایا گلیب.
حلوصی آکار تورکیه سلاحلی قوه‌لرینین قوموتانلیغینی و قوناق ناظیرلری و معاوینلرینی بیر-بیر قارشیلاییب.
ناظیر آکار چیخیشیندا قارداش اؤلکه‌لر اولا‌راق بیر آرایا گلمه‌یین اهمیتینی وورغولایا‌راق دئییب:
"هر کسین بیلدیگی کیمی، دونیادا هئچ کیم تک باشینا دایانا بیلمز. اونا گؤره ده دوست، قارداش و متفیق اؤلکه‌لر بیر-بیری ایله امکداش‌لیق ائتمه‌لی، دانیشیق‌لار آپارما‌لی‌دیر. بیزیمله حربی تعلیم امکداش‌لیغی و ساوونما صنایعسی ایله باغلی علاقه‌لری داها دا اینکیشاف ائتدیره بیلریک. بونونلا باغلی قرار یوخ‌دور. هر کس اؤز فیکرینی، نظرینی اورتایا قویا‌جاق، بیرلیکده قرار وئرجییک. چونکی باریش دؤورلرین‌دن یاخشی ایستیفاده ائده بیلمه‌سک، ریسک دؤورلری چوخ گئج اولا‌جاق. بو فعالیت‌لر هئچ بیر شکیلده اوچونجو اؤلکه‌لره قارشی بیر موناسیبت دئییل".
حلوصی آکار قوزیی قیبریس تورک جمهوریتی خاریجی ایشلر ناظیری تاحسین ارطغرول اوغلونون گلیشی زامانی "قیبریس بیزیم میللی مسئله‌میزدیر" دئیه سسلندیکده، آذربایجان ساوونما ناظیری ذاکیر حسنووا "قارداشیم گلدی" دئیه مراجعت ائدیب.
